รัฐบาล ไม่สั่งงดกิจกรรมสงกรานต์ แต่มอบหมายให้แต่ละพื้นที่พิจารณาความพร้อม รวมถึงกำชับปฏิบัติตามหลักสาธารณสุขเคร่งครัด
รัฐบาล ไม่สั่งงดกิจกรรมสงกรานต์ แต่มอบหมายให้แต่ละพื้นที่พิจารณาความพร้อม รวมถึงกำชับปฏิบัติตามหลักสาธารณสุขเคร่งครัดนายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวถึงการจัดงานสงกรานต์ในพื้นที่ต่างๆ ของประเทศไทย หลังมีการแพร่ระบาดของเชื้อไวรัส COVID-19 ว่า รัฐบาลไม่ได้มีการห้ามการจัดกิจกรรม แต่หากพื้นที่ใดจะมีการจัดกิจกรรมสงกรานต์ ขอให้ปฏิบัติตามคำแนะนำที่กระทรวงวัฒนธรรม จะออกภายใต้หลักการมาตรฐานของกระทรวงสาธารณสุขต่อไปอย่างเคร่งครัด ทั้งการตรวจวัดอุณหภูมิและการสุขอนามัย เป็นต้น รวมถึงจะต้องมีการประเมินความเสี่ยงในแต่ละพื้นที่ ส่วนที่หลายพื้นที่มีการสั่งงดการจัดกิจกรรมสงกรานต์ไปแล้วนั้น ก็เป็นการพิจารณาของแต่ละพื้นที่ ซึ่งรัฐบาลไม่ได้มีการสั่งให้งดแต่อย่างใดรัฐมนตรีว่าการกระทรวงวัฒนธรรม ยังคาดหวังว่า สงกรานต์ในปีนี้ อยากให้เป็นสงกรานต์ในบ้าน ที่ยังคงอนุรักษ์รักษาวัฒนธรรมไทยไว้ เช่น การสรงน้ำพระและการกราบขอพรบุพการี เป็นต้น